મશરાફે મોર્તઝાની આગેવાની હેઠળ ઉતરનારી બાંગ્લાદેશની ટીમ વધુ એક વખત 50 ઓવરની આ ગેમમાં પોતાનું કૌવત બતવવા માટે સજ્જ છે. એશિયન દેશોમાં જ્યારે મેચ રમાતી હોય છે ત્યારે બાંગ્લાદેશે કાયમ અંતિમ ઘડી સુધી ટક્કર આપી છે. ઈતિહાસ જણાવે છે કે, વતર્માન સમયમાં તો બાંગ્લાદેશની ટીમને સરળતાથી લઈ શકાય તેમ જ નથી. તેમાંય પોતાની તાજેતરની વિદેશયાત્રામાં વેસ્ટ ઇન્ડીઝને વન-ડે અને ટી-20માં પરાજય આપીને પરત આવેલી બાંગ્લાદેશની ટીમનો આત્મવિશ્વાસ બુલંદ છે. ઉલ્લેખનીય છે કે, આ ટૂર્નામેન્ટમાં ભારત અને પાકિસ્તાનની મેચ ઉપર સમગ્ર વિશ્વની નજર છે. ભારત 18મીએ હોંગકોંગ સામે પોતાનો પહેલો મુકાબલો રમશે. ત્યારબાદ બીજા દિવસે ૧૯ સપ્ટેમ્બરે એકબીજાના કટ્ટર હરીફ એવા ભારત અને પાકિસ્તાન વચ્ચે હાઈપ્રોફાઈલ જંગ જામશે.